FVC มั่นใจปีนี้กำไรดีกว่าปีก่อน เล็งส่งบริษัทย่อยเข้าตลาดหุ้นใน 3-5 ปีนี้
FVC มั่นใจปีนี้กำไรดีกว่าปีก่อน เชื่อยอดขายในครึ่งปีหลังดีขึ้น คาดจ่ายปันผลได้ไม่ต่ำกว่าปีก่อน เตรียมจัดตั้งบริษัทย่อยเพื่อดำเนินธุรกิจกลุ่มคลีนิกเวชกรรมเฉพาะทาง และคาดจะนำเข้าตลาดหุ้นภายใน 3-5 ปี
15 ก.ย. 2558

บริษัท ฟิลเตอร์ วิชั่น จำกัด (มหาชน) หรือ FVC ระบุว่า บริษัทมั่นใจง่ากำไรในปีนี้จะเติบโตดีกว่าปีก่อนที่มีกำไรราว 12 ล้านบาท แม้ว่าในช่วงครึ่งปีแรกจะมีกำไรเพียง 1.5 ล้านบาท เนื่องจากงานต่างๆ ล่าช้าออกไป แต่เชื่อว่าครึ่งปีหลังยอดขายจะดีขึ้น และทั้งปีนี้น่าจะจ่ายเงินปันผลได้ไม่ต่ำกว่าปีก่อน ขณะที่บริษัทเตรียมจัดตั้งบริษัทลูกเพื่อทำธุรกิจในกลุ่มคลีนิกเวชกรรมเฉพาะทาง ซึ่งคาดหวังจะส่งเข้าตลาดหุ้นภายใน 3-5 ปี